عراق-دا صدر حرکاتی‌نین باشچی‌سی مقتدی الصدر حاکمیتین و آنایاسانین دییشدیریلمه‌سینی طلب ائدیب.
مقتدی الصدر تهلوکه‌سیزلیک قوه‌لرینی، حشدالشعبی و قبیله‌لری یاشیل زونادا طرفدارلاری‌نین تشکیل ائتدیگی اوتوراق آکسیایا قاتیلما‌لارینی ایسته‌ییب.
آنایاسادا دوزلیش‌لر ائدیلمه‌سینی و پارلامئنت قورولوشون‌دان ایمتینانی طلب ائدن شیعه باشچی‌سی ایسته‌دیگی حاکمیت مدلینی آچیقلاماییب.
صدرین بیاناتیندان سونرا اونون یوزلرله طرفداری یاشیل زونایا آخیشماغا باشلاییب.
خاطیرلاداق کی، مقتدی الصدر طرفدارلاری جولای‌ین 31-ده ایرانا یاخین شیعه سیاسی چاتی تشکیلاتی – کووردیناسیون چرچیوه‌سی‌نین باش ناظیرلیگه نامیزدی اعلان ائدیلن محمد شیعه السودانییه قارشی اعتراض اولا‌راق بیر هفته‌ده ایکی دفعه یاشیل زونادا یئرلشن پارلامئنت بیناسینا باسقین ائدیب‌لر، مدت‌سیز اوتوراق آکسیایا باشلاییب‌لار.
